Šakal

Šakal v zoológii môže byť jedna z týchto možností:

a) jednoslovný slovenský názov druhu Canis aureus (iné slovenské názvy: šakal zlatý, šakal obyčajný alebo vlk šakal)šakal. In: Krátky slovník slovenského jazykapsovité. In: Malá encyklopédia biológie. Bratislava: Obzor. 1975. S. 407Rízner, Ľ. V. Živočíchopis. Uh. Skalica. 1875. S. 32Zdroje slovenských názvov pozri v článku šakal zlatý.

b) slovenské rodové meno a/alebo súhrnné označenie druhov: šakal. In: Malá slovenská encyklopédia. Bratislava: Veda. 1993. S. 701LUPTÁK, P. Slovenské mená cicavcov sveta. Bojnice. 2003. S. 61VRBACKÝ, R., KOUTNÝ, J. Kožušnícke materiály pre 1. až 3. ročník odborných učilíšť a učňovských škôl. Bratislava: Alfa, 1972. S. 204Svet živočíšnej ríše. Martin: Osveta. 1984. S. 386BREHM, A. Život zvierata – 4 Cicavce. Bratislava: Obzor. S. 206Zdroje slovenských názvov pozri v článku psovité.
 Canis aureus (po slovensky: šakal zlatý, šakal obyčajný, vlk šakal alebo šakal v užšom zmysle)
 Canis lupaster (synonymum: Canis anthus; po slovensky: šakal severoafrický alebo africký šakal zlatý) 
 Lupulella mesomelas (staršie: Canis mesomelas; po slovensky: šakal tmavochrbtý, šakal čabrakový alebo vlk pásavý)
 Lupulella adustus (staršie: Canis adustus; po slovensky: šakal šikmopásy, šakal pásavý alebo vlk pásavý)

c) to isté ako bod b plus druh Canis simensis (po slovensky: vlk etiópsky, vĺčok etiópsky, líška etiópska alebo šakal etiópsky) VÁGNER, J., KOVÁČ, V. Savany. Bratislava: Slovart, 1995. S. 120ČERVENÝ, J. et al. Poľovníctvo - Ottova encyklopédia. Praha: Ottovo nakladatelství, 2014, S. 487TAYLOR, D. et al. Váš pes. Bratislava: Media klub, 1998. S. 40 (Citát: "Poznáme štyri druhy šakalov …Canis aureus…Canis mesomelas…Canis simensis… a …Canis adustus.")

d) to isté ako bod b (alebo bod c) plus ľudové označenie niektorých z týchto druhov:
 Canis latrans (po slovensky: kojot prériový, vlk kojot alebo ľudovo americký šakal)Mladý vedec. Bratislava: Metodicko-pedagogické centrum. č. 32, 2017. S. 28CLUTTON-BROCK, J., ČECH, B.. Psy. Bratislava: Fortuna Print, 1999. S. 25 (Citát: "Kojot ... je vlastne severoamerický šakal.")
 Lycalopex griseus (synonymá: Pseudalopex griseus, Dusicyon griseus; po slovensky: líška patagónska, líška pampová alebo ľudovo juhoamerický šakal) VRBACKÝ, R., KOUTNÝ, J. Kožušnícke materiály pre 1. až 3. ročník odborných učilíšť a učňovských škôl. Bratislava: Alfa, 1972.S. 202
 Lycalopex gymnocercus (synonymá: Pseudalopex gymnocercus, Dusicyon gymnocercus; po slovensky líška Azarova, líška pampová, vlk pampový alebo ľudovo juhoamerický šakal) 

Z uvedených možných významov slova šakal je najčastejší význam b), nasleduje jeho charakteristika.

Šakaly podľa definície b
Z dnešného pohľadu tieto 4 druhy šakalov nie sú ako celok bližšie vzájomne príbuzné (netvoria monofyletický taxón). Vzájomne príbuzné sú z nich iba dva druhy patriace do rodu Lupulella. Koepfli, K.-P. et al. (2015-08-17). "Genome-wide Evidence Reveals that African and Eurasian Golden Jackals Are Distinct Species". Current Biology. 25 (16): 2158–65. 

K druhu šakal severoafrický treba poznamenať, že tento druh sa do začiatku 21. storočia často považoval za súčasť druhu šakal zlatý. Okrem toho niektorí súčasní autori nepovažujú za vhodné šakala severoafrického označovať názvom šakal, pretože je podľa nich viac príbuzný s vlkom dravým a mal by sa teda skôr označovať názvom vlkMOUTON, F., AULAGNIER, S.  Vous avez dit Chacal? Quel Canis en Afrique du Nord? (Did you say Jackal? Which Canis in North Africa?). Bulletin de l’Institut Scientifique, Rabat, Section Sciences de la Vie, 2021, n° 43, 9-14 .

Šakal zlatý žije v Európe a južnej Ázii, ostatné druhy (šakal severoafrický, tmavochrbtý a šikmopásy) žijú v Afrike. Šakaly uprednostňujú život v otvorenej krajine, napr. na savane. Morfologicky tvoria šakaly prechod medzi líškami a vlkmi dravými, ale viac sa podobajú líškam. Na rozdiel od líšok, ktoré majú pozdĺžne zrenice, majú šakaly okrúhle zrenice. Šakaly sú menšie než vlky dravé. Nohy majú pomerne dlhé. Mávajú rôzne farby. Jedia článkonožce, stavovce (hlodavce, vtáky, domáci dobytok), zdochliny a rôzne plody. Cez deň sa väčšinou skrývajú a teda väčšinou vychádzajú až na noc (šakal šikmopásy vychádza vždy až na noc). Žijú v malý svorkách alebo jednotlivo. Ľudia ich niekedy chovajú. Známe sú nočným zavíjaním; zavíjanie je príznačné najmä pre šakala tmavochrbtého. Šakaly sú často bezočivé, dotieravé a zbabelé tvory. Schakale. In: Lexikon der Biologie. [CD-ROM] München : Elsevier, Spektrum, Akad. Verl., 2005. ISBN 3-8274-0342-1VRBACKÝ, R., KOUTNÝ, J. Kožušnícke materiály pre 1. až 3. ročník odborných učilíšť a učňovských škôl. Bratislava: Alfa, 1972.S. 204

Ďalšie podrobnosti pozri v článkoch o jednotlivých druhoch.

Etymológia
Slovo šakal je prevzaté z nemeckého slova Schakal, ktoré pochádza z francúzskeho slova chacal, ktoré pochádza z tureckého slova çakal, ktoré pochádza z perzského slova šaġal, ktoré pochádza zo sanskritského slova śr̥galá. Všetky tu uvedené slová majú význam "šakal".

 Iné projekty 

Referencie

Kategória:Psovité